Ангелина Жекова
Човече

chitanka.info

Мога да рисувам вече

малко весело човече.

Кръгчето му е главичка,

а дъгичката — устичка.

Точиците са очички,

а веждичките — вълнички.

С малкото бастунче, ето —

бързо правя му нослето.

Две дъгички за ушички,

три лулички за косички.

Слагам му вратле с яка,

тяло с две ръце, с крака.

Ако можеше да тича,

то на тебе ще прилича.

Хайде, грабвай лист голям

и се нарисувай сам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.